JY LEES NOU Ry 'n Kaapse draai
Deur Die Weg-span
Chapmanspiekrylaan Foto: Shaen Adey.
Die Moederstad het genoeg doendinge om vakansiegangers (en inwoners) vir 'n leeftyd besig te hou. Maar soms is dit lekker om in jou kar te klim, die ruite af te draai en vir die dag uit te ry. Hier's vyf windrigtings wat jy op 'n sonnige somersdag kan inslaan.
Kuslangs tot by Kleinmond
Clarencerylaan is die soort pad wat jy in Hollywoodstyl wil ry: in 'n Cadillac met 'n kolletjieserp wat in die wind wapper. Dít is ongelukkig nie ons almal beskore nie, maar bondel die kinders in die kar en mik vir dié pad waar dit voel asof jy op die see ry.
Verruil die stad se gedruis vir 'n dag se vars lug en veldblomme op die platteland. Darling is net sowat 'n uur se ry van Kaapstad af en al is dit 'n klein dorpie, het dit 'n hele paar dinge om te doen (en te proe!).
Parlez-vous français? Nie? Toemaar, Franschhoek is nie só Frans nie – Suid-Afrikaners kan ook hier kuier! Hier's jou plan vir 'n dag wat met 'n berguitsig begin, 'n stukkie sjokolade en 'n glas wyn insluit en by 'n motormuseum eindig.